Bassaricyon medius

Bassaricyon medius Procyonidae familiako ugaztun haragijale espezie bat da. Bere habitata Panaman aurki daiteke, eta Kolonbia zein Ekuadorko mendebaldeko lur baxuetan.

Deskribapena 
Gorputzaren luzera gutxi gora behera 38 zentimetrokoa izaten da, eta isatsarena 44 cm; bataz beste, 1 kg pisatzen dute. Ile kolore arrea du, eta sabelaldea horia da.

Habitata 
Baso tropikal hezearen zuhaitzen goiko aldea nahiago du bizitzeko, eta oso gutxitan ikusten da lurrean. Lur beroetan bizi da, itsas mailatik 1.800 metroko altueraraino.

Taxonomia 
Espezie hau Chocóko (Kolonbia) hainbat espezimenetan oinarrituta deskribatu zuen Thomasek 1909an, baina ondoren Bassaricyon alleni medius azpiespezie gisa izendatu zuten. Hala ere, Bassaricyonen hainbat espezieren arteko konparazio morfologiko zehatzak egin eta haren DNA aztertu ondoren, B. medius espezie gisa berretsi da, gutxienez bi azpiespezierekin:

 Bassaricyon medius medius, Kolonbian eta Ekuadorren.
 Bassaricyon medius oronimus, Panaman.

Aitzitik, hasieran B. medius siecatus gisa deskribatutako azpiespeziea, Kolonbiako ekialdean aurkitutakoa, benetan Bassaricyon alleni (B. alleni siecatus) espeziekoa da.

Erreferentziak

Kanpo estekak 

Procyonidae